**ТЕХНИЧКЕ КАРАКТЕРИСТИКЕ, КВАЛИТЕТ, КОЛИЧИНА И ОПИС ДОБАРА, НАЧИН СПРОВОЂЕЊА КОНТРОЛЕ И ОБЕЗБЕЂИВАЊА ГАРАНЦИЈЕ КВАЛИТЕТА, РОК ИЗВРШЕЊА, МЕСТО ИЗВРШЕЊА ИЛИ ИСПОРУКЕ ДОБАРА, ЕВЕНТУАЛНЕ ДОДАТНЕ УСЛУГЕ И СЛ.**

**1.Врста набавке:**предмет набавке је услуга Израда Пројекта саобраћаја и саобраћајне сигнализације на мрежи државних путева I и II реда, за одсеке саобраћајних деоница у зонама насеља (зона знакова III-24 и III-24.1) на територији општине Оџаци.

Пројекат за државне путеве је потребно урадити према пројектном задатку за израду Главног пројекта саобраћајне сигнализације на државним путевима I и II реда кроз насеља на територији Општине Оџаци издатом од стране ЈП Путеви Србије који је саставни део уговора и предметног пројектног задатка.

**П Р О Ј Е К Т Н И З А Д А Т А К**

**ЗА ИЗРАДУ**

**ПРОЈЕКТА САОБРАЋАЈA И САОБРАЋАЈНЕ СИГНАЛИЗАЦИЈЕ**

**НА ДРЖАВНИМ ПУТЕВИМА I И II РЕДА**

**КРОЗ НАСЕЉА НА ТЕРИТОРИЈИ**

**ОПШТИНЕ ОЏАЦИ**

**1. ПРЕДМЕТ ПРОЈЕКТА**

Предмет пројекта је:

* Израда Пројекта саобраћаја и саобраћајне сигнализације на мрежи државних путева I и II реда, за одсеке саобраћајних деоница у зонама насеља (зона знакова III-24 и III-24.1) на територији општине Оџаци.

Пројекат садржи три фазе. На основу саобраћајног истраживања у првој фази, дефинише се предлог мера (друга фаза), након чега се у трећој фази приступа изради пројекта за извођење радова и постављање саобраћајне сигнализације. Да би се израдило ваљано решење регулисања саобраћаја на деоницама државних путева, неопходно је уважити и саобраћајне специфичности сваког насеља у зонама проласка државних путева. То практично значи да је обавеза Пројектанта да сагледа начин регулисања саобраћаја и услове одвијања саобраћаја, како на деоницама државних путева, тако и на саобраћајницама са којих и на које се остварује прерасподела токова са деонице државног пута.

Сврха пројекта је обезбеђење основа за:

* постављање адекватне саобраћајне сигнализације и опреме на одсецима државних путева у зонама насеља;
* проглашење правца пружања државних путева кроз насељена места општине Оџаци, сходно одредбама Члана 6. Закона о путевима ("Сл. гласник РС" бр. 41/18);
* стварање услова за формирање система који ће омогућити управљачу пута ефикаснији начин одржавања саобраћајне сигнализације и опреме на државним путевима.

Пројекат се формира за следећа насељена места општине Оџаци појединачно:

|  |
| --- |
| **Насељена места општине Оџацикроз која пролазе државни путеви** |
| Редниброј | Насељеноместо | Ознакапута | Територија насеља |
| Дужина(км) | Стационажа (км) |
| Почетакнасеља | Крајнасеља |
| 1 | Богојево | 17 | 2.046 | 4.086 | 6.132 |
| 2 | Дероње | 12 | 2.427 | 99.811 | 102.238 |
| 3 | Лалић | 110 | 2.179 | 14.451 | 16.630 |
| 4 | Оџаци | 12 | 2.220 | 92.077 | 94.297 |
| 5 | Ратково | 111 | 2.789 | 6.274 | 9.063 |
| 112 | 2.929 | 25.932 | 28.861 |
| 6 | Српски Милетић | 12 | 2.519 | 84.254 | 86.773 |
| 17 | 0.887 | 10.097 | 10.984 |
|   | Укупно IБ: | 12, 17 | 10.099 |   |   |
|   | Укупно IIA: | 100, 111,112 | 7.897 |   |   |
|   | **Укупно:** |   | **17.996** |   |   |

**1. Насељена места кроз која пролазе државни путеви**

|  |  |  |  |
| --- | --- | --- | --- |
| Редниброј | Назив насељеног места | Матичниброј | ТИП |
| 1. | Богојево | 802964  | О |
| 2. | Дероње | 802972 | О |
| 3. | Лалић | 803006 | О |
| 4. | Оџаци | 803014 | Г |
| 5. | Ратково | 803022 | О |
| 6. | Српски Милетић | 803049 | О |

**2. Укупна дужина државних путева кроз насеља**

|  |  |  |
| --- | --- | --- |
| Редниброј | Назив насељеног места | Територија насеља |
| Ознака пута | Укупна дужина државних путева(км) |
| 1. | Богојево | 17 | 2.046 |
| 2. | Дероње | 12 | 2.427 |
| 3. | Лалић | 110 | 2.179 |
| 4. | Оџаци | 12 | 2.220 |
| 5. | Ратково | 111,112 | 5.718 |
| 6. | Српски Милетић | 12,17 | 3.406 |
| Укупно | 17.996 |
| Укупно IБ | 10.099 |
| Укупно II A | 7.897 |

**3.Дужина државних путева по путним правцима кроз насељена и стационаже граница насеља**

|  |  |  |  |
| --- | --- | --- | --- |
| Редниброј | Назив насељеног места | Ознака пута | Територија насеља |
| Дужина (км) | Стациобнажа |
| Почетак насеља | Крај насеља |
| 1. | Богојево  | 17 | 2.046 | 4.086 | 6.132 |
| 2. | Дероње | 12 | 2.427 | 99.811 | 102.238 |
| 3. | Лалић | 110 | 2.179 | 14.451 | 16.630 |
| 4. | Оџаци | 12 | 2.220 | 92.077 | 94.297 |
| 5. | Ратково | 111 | 2.789 | 6.274 | 9.063 |
| 112 | 2.929 | 25.932 | 28.861 |
| 6. | Српски Милетић | 12 | 2.519 | 84.254 | 86.773 |
| 17 | 0.887 | 10.097 | 10.984 |
|  | Укупно кроз насеље |  | 17.996 |  |  |

**2. ЗАКОНСКИ ОСНОВ**

Законски основ за израду предметног пројекта:

* Закон о путевима („Службени гласник РС“, бр. 41/18) члан 5, 6 и 72;
* Закон о безбедности саобраћаја на путевима („Службени гласник РС“, бр. 41/2009, 53/2010, 101/2011, 32/2013-УС, 55/2014, 96/2015, 9/2016-УС, 24/2018 и 41/2018) члан 157 и 158;
* Правилник о саобраћајној сигнализацији ("Службени гласник РС" бр. 85/2017)
* Уредба о категоризацији државних путева ("Сл.гласник РС" бр.105/2013 и бр.119/2013)
* Стандарди Републике Србије.
* Важећи урбанистички планови општине Оџаци и насељених места.
* Одлуке надлежних општинских органа о утврђивању назива улица у насељима општине Оџаци.

**3. ОПШТИ УСЛОВИ**

1. Пројекат мора бити урађен на одговарајућим геодетским подлогама које обезбеђује инвеститор.
2. Пројекат потписује и оверава одговорни пројектант саобраћаја и саобраћајне сигнализације (лиценца број 370).
3. Остали услови утврђени Прилогом 1. Правилника о саобраћајној сигнализацији ("Службени гласник РС" бр. 85/2017).
4. Поред садржаја утврђеног Прилогом 1. Правилника о саобраћајној сигнализацији ("Службени гласник РС" бр. 85/2017) саобраћајни пројекат мора садржати и:
	* Спецификацију улица и путних објеката насељених места општине Оџаци кроз које у пројектованом стању пролазе државни путеви;
	* Тачне стационаже почетка и краја пројектованих траса државних путева кроз насељена места општине Оџаци (на основу утврђених локација постављених саобраћајних знакова III-24 и III-24.1);
	* Тачне стационаже почетка и краја свих улица кроз које се државни путеви пружају у пројектованом решењу и стационаже свих објеката и раскрсница. Стационирање извршити директним мерењем на терену, мерном опремом задовољавајуће тачности мерења (могуђа грешка ± 1,00 m / 1 km), а на основу Референтног система ЈП "Путеви Србије" за државне путеве Републике Србије и стационажа које су утврђене истим;
	* Тачне ширине и површине коловоза државних путева, односно коловоза улица којима се исти пружају, унутар насељених места општине Оџаци у пројектованом решењу;
	* Списак државних путева, улица и путних објеката, са бројевима припадајућих катастарских парцела и њиховим површинама коловоза, унутар насељених места општине Оџаци, чији се коловози и припадајући саобраћајни знаци и ознаке на коловозима након новог проглашења преносе на одржавање ЈП "Путеви Србије". У случају да пројектовано решење одступа од постојећег стања саставни део пројектне документације мора бити и списак државних путева, улица и путних објеката, са бројевима припадајућих катастарских парцела и њиховим површинама коловоза, унутар насељеног местa општине Оџаци који се враћају у надлежност општине Оџаци;
	* Пројекат саобраћаја и саобраћајне сигнализације мора да на ситуацији обухвати саобраћајне знакове и ознаке на коловозима, на свим саобраћајним прикључцима у зонама раскрсница и осталим саобраћајним прикључцима на основну трасу, без евиденције у спецификацији, предмеру и предрачуну радова;
	* Пројекат саобраћаја и саобраћајне сигнализације мора обухватити и пројектно решење за зоне успореног саобраћаја, зоне школа, зоне "30", транзитну и туристичко - информативну сигнализацију на државним путевима унутар насељених места општине Оџаци, који се након новог проглашења преносе на одржавање Јавном предузећу "Путеви Србије". Туристичко-информативна сигнализација локалног значаја дуж трасе државног пута се приказује на ситуацији без евиденције у спецификацији, предмеру и предрачуну, а не преноси се на одржавање ЈП "Путеви Србије".
	* Спецификацију припадајућих ознака на коловозима и саобраћајних знакова дуж трасе државног пута, која се преноси на одржавање ЈП "Путеви Србије".
	* Предрачун радова за постављање - израду саобраћајних знакова и ознака на коловозима мора бити сачињен на основу количина утврђених саобраћајним пројектом и актуелних цена радова и материјала на дан израде пројекта.

**4. ПРИСТУП И ОСНОВНИ УСЛОВИ ЗА ИЗРАДУ ПРОЈЕКТА**

У оквиру предметног пројекта потребно је утврдити постојеће стање саобраћајне сигнализације. На основу анализе целокупног стања саобраћајне инфраструктуре, дати предлог решења за сваку област која је дефинисана пројектним задатком, уважавајући специфичности насеља са једне стране, као и концепта израде пројекта на државним путевима са друге стране.

Пројектант је дужан да у поступку израде пројекта саобраћаја и саобраћајне сигнализацијеоствари пуну сарадњу са стручним службама општине Оџаци које су у обавези да достављају потребне сугестије и смернице и прате динамику реализације пројекта.

Пројектант је дужан да од стручних служби управљача над државним путевима Републике Србије ЈП "Путеви Србије" прибави све неопходне податке за предметне државне путеве који су потребни за израду пројекта саобраћаја и саобраћајне сигнализације.

При пројектовању пројектант је дужан да оствари сарадњу са управљачем пута ЈП "Путеви Србије".

Пројекат треба израдити у три фазе:

**I ФАЗА - САОБРАЋАЈНО ИСТРАЖИВАЊЕ**

**Теренска истраживања у циљу анализе постојећег стања на предметним државним путевима и раскрсницама унутар насеља општине Оџаци**

Прва фаза обухвата анализу постојећег стања кроз истраживања која ће Пројектант спроводити на терену, а у циљу формирања квалитетне информационе основе за израду предметног пројекта.

Теренска испитивања постојећег стања државних путева на подручју насеља обухватају прикупљање и обраду података о:

* коловозу државних путева (ширина, број и распоред саобраћајних трака и сл.);
* саобраћајном оптерећењу и структури саобраћаја;
* саобраћајним незгодама и њиховој анализи, на локацијама на којима су евидентиране саобраћајне незгоде са повређеним или погинулим лицима;
* саобраћајној сигнализацији и опреми (стандардна, путоказна, туристичка, за означавање назива улица и слично);
* светлосној саобраћајној сигнализацији;
* режиму и начину одвијања саобраћаја (једносмерно одвијање саобраћаја, режим брзина, бициклистички саобраћај, зоне интензивног пешачког саобраћаја и слично);
* зонама атракција које генеришу и/или привлаче велики број корисника саобраћајних услуга;
* зонама школа, предшколских установа и осталим зонама на којима су присутни интензивни пешачки токови;
* стационарном саобраћају;
* јавном превозу путника;
* аутобуским и такси стајалиштима;
* начину вођења теретног саобраћаја;
* начину вођења транзитног саобраћаја;
* потребама и контакту хендикепираних лица са државним путевима;
* путној мрежи која је неопходна за процес обуке возача за стицање возачких дозвола.

**II ФАЗА - АНАЛИЗА И ПРЕДЛОГ МЕРА**

**Детаљна анализа снимљеног стања, утврђивање недостатака и предлог одговарајућих саобраћајно-техничких мера**

Пре израде документа о анализи снимљеног стања пројектант је дужан да инвеститору предочи своја запажања и да прибави, размотри и евентуално усвоји мишљење и предлоге инвеститора.

У пројекту евидентирати и указати на локације дуж трасе државног пута кроз насеље, које представљају потенцијално опасна места. Ове локације решити предметним пројектом на начин како је могуће у постојећем стању. У техничком извештају за такве локације дати предлог решења, који ће бити смерница управљачу пута како да се евидентирани проблеми санирају, уз примену грађевинских захвата и саобраћајно-техничких мера (побољшање, реконструкције, формирање кружних раскрсница, изградња разделних острва за успорење саобраћаја, семафоризација и сл).

Предлог саобраћајно-техничких мера у пројекту мора да садржи:

* **РЕГУЛИСАЊЕ САОБРАЋАЈА НА РАСКРСНИЦАМА**
* начин регулисања и вођења саобраћаја у зонама раскрсница,
* одређивање првенства пролаза на раскрсницама,
* предлог мера за побољшање рада постојеће светлосне саобраћајне сигнализације,
	+ **УСМЕРАВАЊЕ САОБРАЋАЈА**
* транзитног,
* теретног,
* туристичког,
* бициклистичког,
* пешачког и осталог саобраћаја.
	+ **РЕЖИМ САОБРАЋАЈА**
* дефинисање дозвољене брзине у улицама
* режим паркирања (не дозволити паркирање у ширини коловоза са којом државни пут улази у насеље)
* једносмерне улице
* двосмерне улице
* прилази стамбених блокова
* улице у којима се забрањује саобраћај свих, или појединих врста возила
* забрана саобраћаја, или ограничења за возила преко одређеног осовинског оптерећења, укупне дозвољене масе или димензије (ширине, дужине, висине)
	+ **РЕГУЛИСАЊЕ ЈАВНОГ ПРЕВОЗА ПУТНИКА**
* улице у којима се одвија линијски превоз путника
* локације за аутобуска стајалишта и окретишта
* локације за такси стајалишта
	+ **ДЕФИНИСАЊЕ ЗОНА СА ПОСЕБНИМ РЕЖИМОМ САОБРАЋАЈА**
* одредити зоне "30", зоне школа и зоне успореног саобраћаја
* одредити локације техничких средстава за успоравање саобраћаја и посебних техничких средстава за заштиту безбедности пешака (пешачке ограде, заштитни стубићи, маркери и сл.)
* одредити локације разделних острва у циљу успорења саобраћаја
	+ **РЕГУЛИСАЊЕ ЗАУСТАВЉАЊА И ПАРКИРАЊА**
* одредити простор за заустављање и паркирање возила
* одредити просторе за паркирање возила инвалидских лица
* одредити место за паркирање мотоцикала и бицикала
	+ **САОБРАЋАЈНО-ТЕХНИЧКЕ МЕРЕ ПОТРЕБНЕ ЗА ИЗВОЂЕЊЕ ОБУКЕ ВОЗАЧА**
* анализа законске регулативе која третира ову област у циљу стварања услова за вршење обуке и полагања практичног дела испита за возаче у насељима општине Оџаци.

**III ФАЗА - ГЛАВНИ ПРОЈЕКАТ**

**Израда Пројекта саобраћаја и саобраћајне сигнализације на државним путевима у насељима општине Оџаци**

Након добијања сагласности од Наручиоца на предлог саобраћајно-техничких мера садржаних у II фази рада, Пројектант приступа завршној фази (фаза III), одн. изради предметног пројекта.

Пројектант даје решења саобраћајне сигнализације и опреме на путу, и то: саобраћајних знакова, њихових стубова носача, конструкција носача и прорачун темеља, маркера са својствима ретрорефлексије, и сл. Пројекат треба да садржи решења са применом стандардних и нестандардних саобраћајних знакова. Сви предвиђени знакови треба да садрже материјале са својствима ретрорефлексије према важећем Правилнику о саобраћајној сигнализацији.

Ознаке на коловозу се изводе бојењем коловоза, или наношењем апликативних материјала, у складу са важећим стандардима и Правилником о саобраћајној сигнализацији.

У случају потребе пројектовати елементе заштитних челичних ограда у складу са одредбама стандарда SRPS EN 1317. Пројектант је у обавези да одреди потребан ниво задржавања, у зависности од саобраћајних услова и подручја потребне заштите. Решење треба да садржи уградњу катадиоптера од материјала класе II, на потребном растојању.

Сви метални делови носача саобраћајних знакова, конструкција носача и елемената за монтажу, као и елемената заштитних челичних ограда, треба да се заштите цинкањем по топлом поступку са просечном дебљином цинка од 70 µm.

Пројектант је у обавези да Пројекат саобраћаја и саобраћајне сигнализације у свему изради у складу са важећом регулативом (закони, правилници, стандарди, техничка упутства и сл.) и предметним пројектним задатком

**5. ПОСЕБНИ УСЛОВИ ЗА ИЗРАДУ ПРОЈЕКТА**

Техничке податке за израду Пројекта саобраћаја и саобраћајне сигнализације преузети из елабората "Трасе и дужине државних путева кроз насеља на подручју општине Оџаци ", ЈП "Путеви Србије", Београд 2015.:

* Дужина државних путева по путним правцима кроз насеља и стационаже граница насеља (тачка 3 Елабората)
* ГПС координате граница насеља (тачка 4 Елабората)
* Графички приказ државних путева са стационажама граница насеља (тачка 6 Елабората).

При пројектовању зона раскрсница државних путева у насељима општине Оџаци, применити иста решења као на ситуационим плановима саобраћајне сигнализације чворова референтног система и раскрсница на предметним путевима из Главних пројеката саобраћајне сигнализације државних путева за одсеке ван насеља и саобраћајне чворове референтног система, који се могу преузети од управљача државних путева, ЈП „Путеви Србије“.

Пројектант је у обавези да:

* Обавља редовне консултације са Наручиоцем пројекта
* Изради Пројекат у складу са упутствима и условима добијеним од ЈП „Путеви Србије“
* Обезбеди сагласност на овај пројекат од ЈП "Путеви Србије"и сагласност министарства надлежног за послове саобраћаја, у складу са Чланом 6. Закона о путевима.
* Компелтну техничку документацију достави са свим потребним оверама и сагласностима
* Предметни пројекат уради и преда Наручиоцу у 5 (пет) штампаних примерака, од чега 1 (један) примерак у А4 формату и 4 (четири) примерка у А3 формату, при чему су 2 (два) примерка у А3 формату намењена управљачу пута ЈП "Путеви Србије".
* Предметни пројекат уради и у одговарајућем електронском облику :текстуални део у .doc формату, табеле у .xls формату, графичке прилоге у .dwg формату... и преда Наручиоцу, тако да у сваком штампаном примерку пројекта, на задњој страни корица пројекта са унутрашње стране приложи (залепи) CD са дигиталном верзијом пројекта.
* Предметни пројекта достави са техничком контролом пројекта
* Предметни пројекат заврши у року који није дужи од 150 календарских дана од дана закључења уговора (укључујући и поступање по примедбама техничке контроле)
* Формира стручни тим за израду предметног пројекта који ће се састојати од пројектаната са захтеваним лиценцама.

**6. ОЧЕКИВАНИ РЕЗУЛТАТ**

Урађен Пројекат саобраћаја и саобраћајне сигнализације за одсеке у насељу по путним правцима мреже државних путева на територији општине Оџаци на који је прибављена сагласност управљача над државним путевима Републике Србије и сагласност министарства надлежног за послове саобраћаја, у складу са Чланом 6. Закона о путевима

**7.Захтеви у погледу начина, рока и услова плаћања**

* Понуђач се обавезује да поступа у складу са Закона о роковима измирења новчаних обавеза у комерцијалним трансакцијама („Сл.гласник РС“ бр. 119/2012, 68/2015, 113/2017 и 91/2019) и да фактуре региструје у централном регистру фактура.
* Понуђач се обавезује да исправно регистровану фактуру у централном регистру фактура доставља у року од три дана од дана регистровања, са инструкцијом за плаћање фактуре.
* Наручилац ће извршити плаћања на рачун Извршиоца услуге у року до 45 дана након достављеног израђеног пројекта у штампаном и електронском облику, потписаних записника о квантитативном и квалитативном пријему пројекта (пројеката) и достављене исправне фактуре Извршиоца услуге за извршене .
* Понуђач је у обавези да у фактури наведе број уговора.
* Извршиоцу услуге није дозвољено да захтева аванс.